ઉદ્યોગપતિઓને સહુથી વધુ કેન્દ્રના કાયદાઓ નડતર રૂપ લાગતા હોય છે. ખાસ કરીને આયાત-જકાત, નિકાસ જકાત, કેન્દ્રીય આબકારી જકાત, લેબર લૉ, વન અને પર્યાવરણ, ખાણ અને ખનીજ-રૉયલ્ટી, આ તમામ કાયદાઓમાંથી છૂટછાટ ન મળે તો ચોરી કરવામાં આવતી હોય છે. જો થોડી પણ બારી ખુલ્લી થાય તો બહુ મોટો ફાયદો મેળવી શકાતો હોય છે. આ માટે સંસદસભ્યો કામમાં આવે છે. લોકસભા-રાજ્યસભામાં વિવિધ માધ્યમથી પ્રશ્નો પુછાવીને પ્રજાના હિતની વાત કરી, કોર્પોરેટ હાઉસને ફાયદો કરાવવાની રીતરસમો અજમાવાય છે.